Author: Ulaher
Last saved by: Stipala
Company: MsU Zilina

MESTSKÝ ÚRAD V ŽILINE

Materiál na rokovanie 
Mestského zastupiteľstva v Žiline

								

Číslo materiálu: _____/2011

K bodu programu

Plat primátora Mesta Žilina

Materiál obsahuje: 				      		Materiál prerokovaný:

1.	Návrh na uznesenie					
2.	Dôvodová správa						

Predkladá: 

Ing. Igor Choma
primátor Mesta Žilina

Zodpovedný za vypracovanie:

JUDr. Jakub Ulaher
poverený riadením odboru právneho a majetkového

Ing. Jozef Machyna
vedúci odboru vnútorných vecí

Žilina, jún 2011
NÁVRH NA UZNESENIE

Uznesenie č.__/2011

Mestské zastupiteľstvo  v Žiline

I.	ruší

1.	uznesenie Mestského zastupiteľstva v Žiline č. 4/2010 zo dňa 20.12.2010

II.	schvaľuje:

1.	primátorovi Mesta Žilina Ing. Igorovi Chomovi plat vo výške 2454 € mesačne v zmysle ustanovenia § 3 a 4 zákona NR SR č. 253/1994 Z. z. o právnom postavení a platových pomeroch starostov obcí a primátorov miest v znení neskorších predpisov 

DÔVODOVÁ SPRÁVA

	Funkcia primátora mesta je verejnou funkciou, ktorá sa nevykonáva v pracovnom pomere, pričom primátorovi patrí plat vo výške ustanovenej zákonom  č. 253/1994 Z. z. o právnom postavení a platových pomeroch starostov obcí a primátorov miest v znení neskorších predpisov. Tento plat sa určí ako súčin priemernej mesačnej mzdy zamestnanca v národnom hospodárstve vyčíslenej na základe údajov Štatistického úradu SR za predchádzajúci kalendárny rok a násobku podľa počtu obyvateľov mesta.

	Zákonom č. 154/2011 Z. z. (účinným od 1.6.2011) došlo k zmene a doplneniu zákona č. 253/1994 Z. z. o právnom postavení a platových pomeroch starostov obcí a primátorov miest, pričom zákon ustanovil nové platové pomery starostov a primátorov a uložil starostom/primátorom zvolať zasadnutie zastupiteľstva tak, aby sa konalo do 30.6.2011 a rozhodlo o plate starostu/primátora v súlade s týmto zákonom. V zmysle ustanovenia § 11 ods. 4 písm. i) zákona č. 369/1990 Zb. o obecnom zriadení schvaľovanie platu primátora je vyhradené mestskému zastupiteľstvu.

	Tento materiál sa teda predkladá z dôvodu povinnosti a zmien, vyplývajúcich z novej právnej úpravy. Doterajší plat primátora Mesta Žilina bol schválený uznesením Mestského zastupiteľstva v Žiline č. 4/2010 zo dňa 20.12.2010 vo výške 2636 € mesačne. Plat primátora Mesta Žilina v zmysle novej právnej úpravy bude určený nasledovne:

priemerná mesačná mzda zamestnanca v národnom hospodárstve za rok 2010 (769 €)

x

3,19 (počet obyvateľov od 50 000 do 100 000)

= 2454 €

	V podmienkach Mesta Žilina je zachovaná zákonom ustanovená minimálna výška platu primátora, pričom tento bude nižší ako plat určený doteraz.

	Z dôvodu, že predmetný zákon vyšiel v Zbierke zákonov až 31.5.2011, nebolo možné zaradiť ho už na rokovanie komisií a Mestskej rady.